# TERME ČATEŽ

V Čatežu se lahko kopate v bazenih pod mogočno kupolo ali na prostem, preizkusite vodni tobogan, vodne slapove in bazen z valovi. Poleg kopanja je v Čatežu še mnogo drugih možnosti za preživljanje aktivnega dopusta.

V Termah Čatež imamo šestposteljni bungalov s kuhinjo in sanitarijami. V ceno najema bungalova je vštetih pet kart za kopanje. V zimskem času je brezplačno kopanje v zaprtem bazenu za tri ure, vsako nadaljnjo uro doplačate, poleti pa sta možna dva brezplačna vstopa na odprt bazen.

**Hišica št. 139, Topliška cesta 35, 8251 Čatež ob Savi**

Hiška Terme Čatež




**Cenik najema**

(sprememba 04. 01. 2024)

| **Čatež** | **Cena** |
| --- | --- |
| Najem šestposteljnega (4 + 2) bungalova na dan | 83,00 evrov |

# Navodila

**- UPORABA OBJEKTA in PREVZEM KLJUČEV:**

Uporaba počitniškega objekta in prevzem ključev sta možna le na podlagi napotnice, ki jo izda recepcija strokovne službe MNZ, Rocenska 56, 1211 Ljubljana-Šmartno. Osebam, ki na napotnici niso navedene, prenočevanje ni dovoljeno.

Počitniški objekt lahko uporabljate **od 12. ure dalje na dan prihoda in do 10. ure na dan odhoda.**

Ključe za počitniški objekt prevzamete na recepciji kampa v Termah Čatež (tel. št. 07/620 78 10). Ob odhodu ključe vrnete nazaj na recepcijo.

# - STROŠKI TURISTIČNE TAKSE IN PRIJAVNINE:

Turistično takso in stroške prijave plačate ob prevzemu ključev na recepciji v Termah Čatež.

Turistična taksa:

* odrasli od 18. leta naprej **2,50 evra na noč**,
* otroci in mladostniki od 7. do 18. leta **1,25 evra na noč**,
* otroci do 7. leta in invalidi (ob predložitvi invalidske izkaznice) so plačila takse oproščeni.

Prijavnino plačate v enkratnem znesku **1,50 evra** na osebo od dopolnjenega 7. leta starosti dalje. Otroci do dopolnjenega 7. leta starosti in invalidi so plačila prijavnine oproščeni.

# KOPALNE KARTE:

V ceno letovanja je vključenih do 6 kart (odvisno od števila prijavljenih oseb) za obisk notranjih bazenov v zimski sezoni, in zunanjih ali notranjih bazenov v poletni sezoni. Ob prijavi na recepciji prejmete programirane čip kartice. Vsakemu objektu pripada toliko čip kartic dnevno, kolikor gostov prenočuje v objektu, **vendar največ 6 kartic**.

Kopalne karte omogočajo 2 (dva) časovno neomejena vstopa v zimsko ali poletno (odprta predvidoma do konca aprila do začetka septembra) Termalno riviero dnevno.

Otroci do vključno 5. leta imajo prost vstop.

# OPREMLJENOST (DROBNI INVENTAR):

Počitniška enota je opremljena za bivanje in kuhanje. **S seboj prinesite posteljnino (rjuhe in prevleke), brisače, kuhinjske krpe in čistila.**

Prosimo, da ob prihodu v počitniški objekt pregledate drobni inventar. **Ob odhodu** ste dolžni počitniški objekt **počistiti in razkužiti.**

Pred odhodom izključite in očistite hladilnik (vrata pustite priprta), izključite TV sprejemnik ter svetila in zaprite lesena polkna. V času kurilne sezone naj bodo ob odhodu ogrevalne naprave zmanjšane na okoli 15–18 °C.

# SPOROČANJE MOREBITNIH OKVAR:

V času obratovanja recepcije v Tacnu (od ponedeljka do petka: od 8. do 12. ure, tel. 01/514-71-79) morebitne okvare sporočajte recepcijski službi.

# PROSIMO, DA UPOŠTEVATE POSEBNA PRAVILA UPORABE OBJEKTOV POČITNIŠKE DEJAVNOSTI MNZ (HIŠNI RED),

* **PROSIMO, DA OSTANKOV HRANE NE PUŠČATE V POČITNIŠKI ENOTI,**
* **V POČITNIŠKI OBJEKT JE PREPOVEDANO VODITI DOMAČE ŽIVALI,**
* **V POČITNIŠKEM OBJEKTU JE PREPOVEDANO KADITI.**